BGRIM ประชุมผู้ถือหุ้น ประจำปี 2562
BGRIM ประชุมผู้ถือหุ้น ประจำปี 2562 ณ ห้องฉัตรา บอลรูม โรงแรมสยามเคมปินสกี้ กรุงเทพฯ เมื่อวันที่ 25 เมษายน ที่ผ่านมา
26 เม.ย. 2562

ดร.ฮาราลด์ ลิงค์ ประธาน บริษัท บี.กริม เพาเวอร์ จำกัด (มหาชน) หรือ BGRIM และ นางปรียนาถ สุนทรวาทะ ประธานเจ้าหน้าที่บริหาร BGRIM พร้อมด้วยคณะกรรมการบริษัทฯ เข้าร่วมประชุมสามัญผู้ถือหุ้นประจำปี 2562 ณ ห้องฉัตรา บอลรูม โรงแรมสยามเคมปินสกี้ กรุงเทพฯ เมื่อวันที่ 25 เมษายน ที่ผ่านมา
โดยที่ประชุมผู้ถือหุ้นมีมติอนุมัติการจ่ายเงินปันผลประจำปี 2561 ให้แก่ผู้ถือหุ้น ในอัตราหุ้นละ 32 สตางค์ คิดเป็นมูลค่าเงินรวมทั้งสิ้น 834 ล้านบาท ทั้งนี้ บริษัทได้มีการจ่ายเงินปันผลระหว่างกาล สำหรับผลการดำเนินงานครึ่งแรกของปี 2561 แล้ว ในอัตราหุ้นละ 15 สตางค์ เมื่อวันที่ 7 กันยายน 2561 โดยบริษัทจะจ่ายเงินปันผลส่วนที่เหลือ สำหรับผลการดำเนินงานครึ่งหลังของปี 2561 อีก ในอัตราหุ้นละ 17 สตางค์ ซึ่งมีกำหนดจ่ายเงินปันผลในวันที่ 10 พฤษภาคม 2562